Aaron Klug

Aaron Klug () var ein litauiskfødd britisk kjemikar og biolog. I 1982 vart han tildelt Nobelprisen i kjemi. Han fekk prisen for arbeidet sitt med utvikling av elektronmikroskop og den strukturelle forklaringa si av biologisk viktige nukleinsyreprotein.

 Bakgrunn 
Klug vart fødd i Želva i Litauen. Foreldra var jødiske og heitte Lazar og Bella (fødd Silin) Klug. Saman med foreldra sine flytta han til Sør-Afrika då han var to år gammal.

Han vart sterkt fascinert av boka Mikrobejegerane av Paul de Kruif. Han studerte medisin ved University of Witwatersrand i Johannesburg; han var særleg oppteken av kjemi, matematikk og fysikk. Så gjekk han vidare med krystallografi ved University of Cape Town. Han skreiv diplomarbeidet sitt under R. W. James om røntgenstrukturundersøkingar på krystall.

Etter studia i Sør-Afrika flytta han til England og fullførte doktorgraden sin ved Trinity College, Cambridge i 1953.

 Forsking 
Han gjekk vidare til Birkbeck College ved University of London på slutten av 1953. I London arbeidde han saman med Rosalind Franklin ved John Bernals laboratorium. Dette arbeidet vekte ei livslang interesse for studium av virus og i denne perioden oppdaga han strukturen til tobakkmosaikkviruset. I 1962 byrja han ved det nyoppretta MRC Laboratory of Molecular Biology i Cambridge. I løpet av det neste tiåret nytta Klug metodar som røntgenkrystallografi, mikroskop og strukturmodellar til å utvikla eit elektronmikroskop. Dette mikroskopet dannar ein sekvens med todimensjonale bilete av krystall teke frå ulike vinklar for å danna tredimensjonale bilete av objektet.

Han mottok Louisa Gross Horwitz Prize av Columbia University i 1981. Frå 1986 til 1996 var han direktør ved  Laboratory of Molecular Biology i Cambridge. Han vart slegen til riddar av dronning Elizabeth II i 1988. Han vart utnemnd til president av Royal Society og virka frå 1995 til 2000. Han vart tildelt Order of Merit i 1995 – dette er skikken for presidentane av Royal Society.  Han var òg medlem av det vitskaplege styret ved Scripps Research Institute.

I 2005 vart han tildelt den sørafrikanske Mapungubwe-ordenen i gull for sine bidrag innanfor medisinsk forsking.

 Prisar og utmerkingar 
(utval)
 1982 – Nobelprisen i kjemi

 Kjelder 

Denne artikkelen bygger på «Aaron Klug» frå ,  den 1. januar 2020.  


 Bakgrunnsstoff 

 Aaron Klug interviews med Harry Kroto 
 Aaron Klug article  av Bob Weintraub.
 The Official Site of Louisa Gross Horwitz Prize
 Aaron Klug interviewed by Alan Macfarlane 11 December 2007 (film)

Kategori:Folk frå Johannesburg
Kategori:Medlemmar av Det franske vitskapsakademiet
Kategori:Order of Merit
Kategori:Presidentar i Royal Society
Kategori:Nobelprisen i kjemi
Kategori:Jødiske nobelprisvinnarar
Kategori:Britiske nobelprisvinnarar
Kategori:Sørafrikanske nobelprisvinnarar
Kategori:Utdanna ved Trinity College, Cambridge
Kategori:Engelske biofysikarar
Kategori:Engelske kjemikarar
Kategori:Engelske jødar
Kategori:Engelske nobelprisvinnarar
Kategori:Medlemmar av Royal Society
Kategori:Medlemmar av Academy of Medical Sciences
Kategori:Medlemmar av United States National Academy of Sciences
Kategori:Jødiske kjemikarar
Kategori:Knights Bachelor
Kategori:Copleymedaljen
Kategori:Heineken-prisen
Kategori:Sørafrikanske jødar
Kategori:Sørafrikanske kjemikarar
Kategori:Scripps Research Institute
Kategori:Medlemmar av Royal Microscopical Society